-
दू बेकत के झगड़ा, बीच मे बोले से लबरा।
-
बाप के नाम साग पात, बेटा के नाम परोरा।
-
चउबे गईलन छब्बे बने दूबे बन के अईलन।
-
हाथी चले बाजार कूकूर भूंके हजार।
-
अण्डा सिखावे बच्चा के कि चेंव चेंव जन कर।
-
चिरई के जान जाए, खवईया के स्वादे ना।
-
पानी में मछरी, आ नव नव कुटिया ।
-
ना खेलब ना खेले देब, खेलवे बिगाड़ देब।
-
आम के आम आ अँठिली के दाम।
-
आन्हर गुरु बहिर चेला, माँगे गुड़ तऽ देवे ढेला।
-
छूछी हाँड़ी टनटन बाजे।
-
मूस मोटइहें, लोढ़ा होइहें, ना हाथी ना घोड़ा होईहें।
-
अनकर धन पाईं त नौ मन तौलाईं।
-
नानी के धन, बेइमानी के धन, आ जजमानी के धन फले ना।
-
धोबी के कुकुर, ना घर के ना घाट के।
-
मिले मियाँ के माँड़ ना, आ बिरयानी के फरमाइश ।
-
बड़ बड़ जाना दहाईल जास, गदहा पूछे कतना पानी।
-
सावन में सियार जमलें, भादो में बाढ़ आईल। कहलन कि जिनिगी में अईसनका बाढ़ त देखबे ना कईनीं ।
-
इतर के पानी भीतर गइल, चुम्मा लेत में जात गइल।
-
एक लाख पूत, सवा लाख नाती, ओकरा घरे दिआ ना बाती।
आगे भी देखत रही आ जाए से पहिले कुछ प्रतिक्रिया दी ..कैईसन लागल अपनेके ….
-
भोजपुरी साहित्य के दुगो पुस्तक बिमोचित
वीरगंज २१ गते माघ । नेपाल प्रज्ञा–प्रतिष्ठान के पुर्व सदस्य, गोरखापत्र राष्ट्रिय दैनिक पत्रिका के भोजपुरी भाषा संयोजक तथा चर्चित भोजपुरी भाषा के साहित्यकार एवं लेखक दिनेश गुप्ताद्वारा लिखित निबन्ध संग्रह “अन्हार में एक रात” आ मुक्तक संग्रह “आन्हर के शहर में ” कहेवाला दुगो पुस्तक के आज रिपोर्टस क्लब नेपाल मधेश क्षेत्रीय कार्यालय के सभाहल में बिमोचन कार्यक्रम सम्पन्न भइल I
उहे पुस्तक के बिमोचन कार्यक्रमके प्रमुख अतिथी नेपाल भोजपुरी समाज के अध्यक्ष तथा बरिष्ठ भोजपुरी साहित्यकार आ भोजपुरी भाषा के भीष्म पितामह पंडित दीपनारायाण मिश्र से माता सरस्वतीके तस्वीर में फूल माला तथा अवीर चढावालाके साथे पानसमें दीप प्रज्जवलित करत पुस्तक बिमोचन कार्यक्रम के समुदघाट्न करते उ दुनु पुस्तकके बिमोचन कइले रनी ।
सो कार्यक्रम में साहित्यकार एवं लेखक दिनेश गुप्ता के प्रमुख अतीथि मिश्र अबीरके टिका तथा खादा ओढाकर सम्मान भी कइले रहनी ।
पुस्तक बिमोचन कार्यक्रमके प्रमुख अतीथि मिश्र यी पुस्तकसे भोजपुरी भाषाके बिकासमें देखल गईल बाधा अवरोध सबके चिरेके साथे भोजपुरी भाषा, कला तथा संस्कृतिके बिकासमें बड़का कदम साबित होखो कहके आशा भी ब्यक्त कइले रहनी ।
लेखक दिनेश गुप्ताद्वारा लिखित निबन्ध संग्रह “अन्हार में एक रात” र मुक्तक संग्रह “आन्हर के शहर में ” कहेवाला दुनु पुस्तक के बारेमे नेपाल प्रज्ञा प्रतिष्ठानका प्राज्ञ एवं पुस्तक बिमोचन कार्यक्रम के बिशिष्ठ अतीथि उमाशंकर दुवेद्धी “दधीचि” आ साहित्यकार एवं भोजपुरी भाषाविद्ध डा. विश्वम्भर शर्मा भी उक्त पुस्तक के बारे में प्रकाश देले रहनी ।
कार्यक्रममें लेखक गुप्ता अपन छोट मन्तब्य ब्यक्त करत नेपालमें सबसे जादे बोलेवाला तीसर भाषा भोजपुरीके बिकास आ आवश्यकता बारे ब्यापक चर्चा कइले रहनी वोसेही फिल्म सरह ही भोजपुरी साहित्य भी आपन उत्कृष्टता प्रकट करो कहके आशा समेत ब्यक्त कइले रहनी ।
कार्यक्रमके अतीथि साहित्यकार एवं प्राध्यापक कुमार सच्चितानन्द, नेपाल भोजपुरी प्रतिष्ठान पर्साके अध्यक्ष मास्टर तारा सिहंप्रभात का, ब्य यात्रा पर्साके संयोजक अरुणबिक्रम शाह, नेपाल भारत भोजपुरी मित्र मण्डलीके अध्यक्ष डा. शशी भुषण वर्णवाल, लक्ष्मी साहित्य समाज पर्साके अध्यक्ष महेश चन्द्र गौतम, भोजपुरी भाषाके बरिष्ठ पत्रकार बिजय प्रकाश “ बिन”, गजल साहित्य मञ्च पर्साके दिलीप राज कार्की, हा“स्य ब्यङ्ग मञ्च पर्साके अध्यक्ष बिनोद तिमिल्सीना, बिन्दास एफ.एम. के निर्देशक आर.सि.यादव, प्रिन्ट मिडियाके तरफ से कान्तिपुर दैनिक के प्रतिनिधि शंकर आचार्य नागरिक दैनिक पत्रिकाके प्रतिनिधि रितेश त्रिपाठी लगायत लोग आ -आपन शुभकामना मन्तब्य ब्यक्त कइले रहे लोग।
उक्त कार्यक्रमके स्वागत भाषण युवा कबि रितु राज पटेल कइले रहनी वोइसे ही पुस्तक बिमोचन कार्यक्रमके सभापति रिपोर्टस क्लब नेपाल मधेश क्षेत्रीय संयोजक कन्हैया गुप्ता के सभापतित्व में सम्पन्न भइल ।
डा. गोबिन्द केसी V/S शुशील कोईराला !
डा. गोबिन्द केसी V/S शुशील कोईराला ! डाक्टरी शिक्षा के गुणस्तर औरी मेडिकल बिश्वबिद्यालय के स्तरीयता के मध्ये नजर रख के आपन जायज मांग खातिर भूखे पियासे अनशन पर बईठल डा. गोबिन्द केसी आज मृत्यु से जूझ रहल बाडन I निस्वार्थ भावना वाला डा. गोबिन्द केसी के कोटि कोटि दिल से हम प्रणाम करत बानी जे नेपाल के ३ करोड़ जनता के स्वास्थ्य खतिरा अकेले सारकार से लड़ रहल बाडन I डा. केसी जी के चरित्र के बारे में नेपाल के जानता लोग बढ़िया से अवगत बा ओहिसे हमरा डा. केसी जी के बारे में ज्यादा नाहीये लिखे के पड़ी I
डा. गोबिन्द केसी के सम्बन्ध में बियफे के दिन देश के माहान बरिष्ट राजनेता बर्तमान प्रधानमंत्री शुशील कोईराला जी नागरिक सामाज के प्रतिनिधि मण्डल महोदय औरी एमाले के बरिष्ट नेता माधव कुमार नेपाल जी के रोहबर में देहल बयान “मर तारन त मरस हम का करी” से कोईराला जी मानसिक रोग से संक्रमित बानी औरी उनका कौनो बरिष्ट मनोचिकित्सक के जरूरत बा जईसन लागत बा हामरा I कोईराला जी के तानाशाही बोली १९७३ के नेपाल के इतिहास के सब से पहिलका बिमान अपहरण औरी सरकारी पैसा के चोरी के याद ताजा कई देहेलख I ओही से लोग कहेला की जोर जर जाई पर अईठल ना छुटी I देश के सब से उच्च पद पर बईठल कोईराला जी देश के करोडो जानता के हित अधिकार औरी स्वास्थ्य के रक्षा करे के चाही पर कहावत सहिये बा की चोरवा के मन बसे ककरी के खेत में उनकर त मफियागिरी के आदत १९७३ से ही बा त कईसे उ जानता के पक्ष में बोल सकतारन I ओइसन नन्द प्रसाद अधिकारी जी के अनशन में ही मृत्यु हो गईल तबो भी हमनी के प्रधान मंत्री जी के दिमाग के बाती अभी तक नइखे बरल I आज उनकर तानाशाही औरी जानता बिरोधी बोली से जब सारा जानता बिरोध में आवता त अब कोईराला जी के तबियत ख़राब हो गईल बा I कोईराला जी के तबियत मौसम के बदलाव से ना की जानता के आक्रोश से ख़राब भईल बा भले कोईराला जी डा. लोग कुछ भी कहो पर सच्चाई इहे ह I अब सारा नेता जी लोग एक जुट होई औरी मानव अधिकार बादी लोग भी डॉ. केसी जी के अनसन तुरवावे में भिड़ी लोग I कोईराला जी देश के जानता अब शिक्षित औरी चालक हो गईल बा यी १९७३ के युग ना ह की सारा पैसा लुट के प्रजातंत्र के नाम पर आईयासी कर लेहनी लोग I जेकरा बाल बच्चा ना होखे ओकरा कईसन माया औरी दरद I कोईराला जी का पता की मोह माया का होला कोई के दरद का होला I दुनु गोड कबर में लटकल बा औरी बोली निकलता करोडो के I अईसन प्रधान मंत्री पा के हमनी के देश भी अपने आप पर धिकारत होई I हे पशुपति नाथ देश के नेता लोग के औरी ना त तनी काहा कथी बोले के चाही ओतनो भर के बुद्धि दी I
ली क्वान यू नेपाली नेता लोग खातिर एगो पाठ हाउवे !
ली क्वान यू नेपाली नेता लोग खातिर एगो पाठ हाउवे !
सिंगापुर के महान राजनेता ली क्वान यू के देहान्त २३ मार्च २०१५ के दिन ९१ बारिष के उमर में हो गईल I पुजिपंथी सोच राखेवाला यू सिंगापूर के बिश्व के गिनल चुनल बिकसित देश के पंक्ति में लिया के खड़ा कई देहेले I जब सिंगापुर के आजादी मिलल ओह समय में सिंगापुर हरेक दृष्टीकोण से कमजोर रहे I उ समय के सिंगापूर के प्रशासकीय राजनेता लोग सिंगापुर के मलेशिया में मिला के चले खतिरा राजी रहे लोग I काहे की सिंगापूर उ समय मे हरेक सामान खतिरा मलेसिया पर ही पूर्ण रूप से निर्भर रहे I पर मलेशिया सिंगापूर के अपना देश में बिलय करे से परहेज कई देलख I ओह समय में सिंगापूर में ना कौनो प्राकृतिक साधन श्रोत रहे ना ही देश आर्थिक रूप से मजबूत ही रहे I आज के आधुनिक सिंगापुर आयत निर्यात के दुनिया के सब से बड़का केंद्र बिंदु मानल जाला I सिंगापुर आज के युग में आर्थिक रूप से एतना बजबुत हो गईल बा जेकर सारा योगदान ली क्वान यू के हौउव I उनकर ३१ बारिस के कुशल पूंजिबादी रणनीति औरी निस्वार्थ बिचार धारा के कारण आज सिंगापूर स्वर्ग से सुन्दर औरी दुनिया के बिकसित देश में गिनल जाता I
अईसन बात नईखे की ली क्वान यू के ऊपर सिंगापुर के जनता जनार्धन लोग अन्गुरी ना उठैले होखे I मानव जात ही अईसन ह की पीछा में भगवान् के भी ना छोडेले त ली क्वान यू कौन खेत के मुरई हाउवन I ली क्वान यू भी नाताबाद औरी कृप्याबाद सोच के रहले I आज भी उनकर जे भी नातेदार बा लोग सिंगापूर के उच्च कोटि के हाकिम बा लोग I उनकर बेटा लि सिएन लुंग अभी सिंगापूर के बर्तमान प्रधानमंत्री बाड़े I पर ली क्वान यू के सोच देश प्रति के बाफदारी औरी देश बिकाश के निस्वार्थी भावना के आगे ली उनकर नाताबादी स्वार्थी सोच फीका बा I
आज भी सिंगापूर के प्रहरी प्रशासन दुनिया में ईमानदारिता के खम्बा गडले बा I सिंगापूर में भ्रस्टाचार, घूसखोरी औरी आपराध ना के बराबर मिली रउवा I ली क्वान यू सिंगापुर के बिकास के अईसन चोटी पर पहुचादेहलन की आज सिंगापूर में कही भी गरीबी, भोखमारी चाहे लाचारी देखे के ना मिले ला I सिंगापुर के आर्थिक बिकास, देश बिकास, नैतिक बिकास चाहे कौनो किसिम के बिकास होखे सारा के योगदान ली क्वान यू के देन हाउवे I
हमनी के देश नेपाल के राजनेता लोग खातिर ली क्वान यू एगो बहुते बढ़िया उदाहरन हाउवन I नेता लोग के ली क्वान यू के राजनीती बिचार धारा से कुछ सीखे के चाही I नेपाल त प्राकृतिक श्रोत औरी साधन सब कुछ से भरपूर होते हुवे भी नेपाल देश के आज अईसन हालत बा की हर चीज खातिर नेपाल के दोसरा देश के आसरा करे के पड़ेला I गाव में बढ़वा पुरनिया लोग सहिये कहे ला लोग की जवना मठ में ढेर साधू हो जाले त उ मठ उजड़ जाला I एगो अकेला ली क्वान यू सिंगापूर के नरक से स्वर्ग बाना देहेलन पर नेपाल में एतना नेता लोग मोथा के जईसन उबजल लोग की स्वर्ग से नरक बाना दिहलख लोग I
सच्चाई बिरगंजिया पत्रकारिता के …. (बिबरण एक घटना के )
बीरगंज, नेपाल I
अशोक कुशवाहा
कौनो भी देश काहे ना होखे उ देश के पत्रकार संघतिया(साथी) लोग के उच्च कोटि के स्थान देहल जाला हमनी के नेपाल के भी ईहे संस्कृति औरी रीतिरिवाज ह II
काठमांडू के एगो होटल में हमरा एगो बीरगंज के पत्रकार जी से मुकालात हो गईल I उहा से बर्तालाप कईला से हमारा जानकारी भईल की १० बारिस परदेशी भईला से देश में केतना बदलाव भईल बा I पत्रकार जी हमरा के बर्तालाप से बढ़िया से सम्झावनी की जनता जंगल के जानवर होले औरी पत्रकार शेर I
बीरगंज के पत्रकारिता पर मन में बहुत प्रश्न उठल I केतना पत्रकार लोग ता एसएलसी भी नइखे कईले लोग I बिना कौनो ट्रेनिंग के पत्रकारिता में लागल लोग लगे शभ्य बोली, शहनशीलता, ब्यवहार करे के तरीका सब के कमी देखल गईल I पत्रकार के परिचय पत्र कौनो पत्रिका के कार्यालय से का मिल गईल नेपाल के बरिष्ट पत्रकार लोग तक के अपशब्द बोले से ना चुके ला लोग I तानाशाही बोली जईसे लाइसेंस ही मिल गईल बा I
वोईसे त बदलाव दुनिया के नियम ह औरी होखे के भी चाही I हम कुछ काम से गलती से उहे होटल में रुकल रहनी जाहा हमनी के बीरगंज के कुछ नामी गिनल चुनल नेता जी लोग औरी ऊ पत्रकार संघतिया लोग भी ठहरल रहे I देहात के भईला से दाढ़ी मोछ बढ़ल हमनी ला साधारण बात ह औरी दाढ़ी मोछ काम के ब्यस्तता में कब बढ़ गईल रहे पते ना चलल I हमनी के दू जाने संघतिया (साथी ) रहनी सन दुनु के दाढ़ी मोछ एके सामान बढ़ल रहे I हमनी के मुखौटा के रूप सायद कौनो नेता जी के पसंद ना आइल औरी नेता जी एगो आपना पत्रकार संघतिया के हमनी के खोज खबर लेवे के पीछे लगा देहलन I पत्रकार जी लोग साचो बड़ा चलाख होखे ला लोग I पत्रकार जी होटल के रिसेप्सन से हमर दूरभाष नम्बर लेके जल्दी जल्दी दूरभाष कैनी I शुरू में पत्रकार जी हमर नाम औरी काम पूछनी हम जबाब में उहा से भेट करे उहे के कोठरी में गईनी I पत्रकार जी के हाथ जोड़ के प्रणाम कईनी औरी आपन नाम औरी काम दुनु बाता दिहनी I पत्रकार जी फटाफट नेता जी के दूरभाष कईनी औरी कोठरी के बाहर जा के नेता जी के हमर सारा कुंडली बतावे लगनी ऊ भी हमरा के सूना के ही I हम पत्रकार जी से पूछनी हमर नम्बर राउवा के के देहल ह I काहे हमर कुंडली रउवा दोसरा के बतावतानी I पत्रकार जी के हमर प्रश्न बढ़िया ना लागल औरी सभे पत्रकार लोग कहे लागल लोग की हमनी के समाचार के श्रोत ना बतावे के I अईसन सायद ऊहा लोग के नारद भगवान् से बरदान प्राप्त भईल होखे काहे की देबी देवता के जूग के पहिलका पत्रकारिता के सामान नारद जी के ही प्राप्त बा Iपत्रकार जी लोग से बिदा लेके हम अपना कोठरी में अईनी I
हम पूछनी पत्रकार जी यी बताई नेपाल के सन्दर्भ में पत्रकारीता कईसन नोकरी हI पत्रकार जी जबाब देहनी की बहुत बेकार I त हम फेरु पूछनी जब बेकार ह त रउवा काहे करतानी I जबाब में पत्रकार जी खिसियाते हमरा के अंग्रेजी नेपाली भोजपुरी सारा भाषा में नेपाल के सारा पार्टी के सदस्य भी बाना देहनी औरी बर बाकि अंतिम में गुन्डा भी घुमके कह दिहनी I
हमरा भी आपना दाढ़ी मोछ पर बड़ा फक्र भईल यी सोच के की हमरा दाढ़ी मोछ के करते हमरा के नेता पत्रकार जी लोग ध्यान देता लोग I पत्रकार जी से यी सम्बन्ध में पूछे खतिरा बड़ा मन में लालसा जगल I हम पत्रकार जी के दूरभाष पर अपना कोठरी में बोलवनी I दू गो पत्रकार संघतिया लोग हमरा कोठरी में आईनी लोग I हम पूछनी पत्रकार जी यी बताई नेपाल के सन्दर्भ में पत्रकारीता कईसन नोकरी ह I पत्रकार जी जबाब देहनी की बहुत बेकार I त हम फेरु पूछनी जब बेकार ह त रउवा काहे करतानी I जबाब में पत्रकार जी खिसियाते हमरा के अंग्रेजी नेपाली भोजपुरी सारा भाषा में नेपाल के सारा पार्टी के सदस्य भी बाना देहनी औरी बर बाकि अंतिम में गुन्डा भी घुम के कह दिहनी I हमरा दुःख एह बात के भईल की पत्रकार जैसन सामानित पद पर काम करे वाला आदमी के लगे सहनशीलता नाम के शब्द के “ श ” भी देखे के ना मिलल I
ओकरा बाद बीरगंज के पत्रकारिता पर मन में बहुत प्रश्न उठल I कुछ पत्रकार लोग से भेट कर के ऊ लोग से कुछ प्रश्न भी पूछनी पर मन के संतोष ना भईल I केतना पत्रकार लोग ता एसएलसी भी नइखे कईले लोग I बहुत कम मिली लोग जे पत्रकारिता बिसय लेके पढ़ल होखे I बिना कौनो ट्रेनिंग के पत्रकारिता में लागल लोग लगे शभ्य बोली, शहनशीलता, ब्यवहार करे के तरीका सब के कमी देखल गईल I पत्रकार के परिचय पत्र कौनो पत्रिका के कार्यालय से का मिल गईल नेपाल के बरिष्ट पत्रकार लोग तक के अपशब्द बोले से ना चुके ला लोग I तानाशाही बोली जईसे लाइसेंस ही मिल गईल बा I
नेपाल पत्रकार महासंघ के सभे महोदय लोग से हम एगो गाव के साधारण जनता से अनुरोध बा की पत्रकारिता के स्वच्छ पेशा बनाई लगन औरी कुछो ना त कमती में सभी पत्रकार भाई लोग के पत्रकारिता सम्बन्धी ट्रेनिंग, ब्याक्तिव बिकाश के ट्रेनिंग भी देहल करी I
जाहा ! ईसाई दुल्हिन के मांग में सिंदूर, हाथ में मेहंदी अवुरी देह में हल्दी लागेला…
बेतिया, बिहार I
भारत, बिहार के पश्चिम चंपारण के मुख्यालय, बेतिया के चर्च, ‘सेंट मैरी कैथेड्रल’ के आसपास बसल ईसाई समूह अपना के इहाँ सुरक्षित महसूस करेला, ए लोग के इहाँ कवनो प्रकार के खतरा ना बुझाए।
चर्च के उप-पादरी, नोर्बेर्ट कुजूर अग्रेज़ी अखबार टाइम्स ऑफ इंडिया से कहले कि, “हमनी के इहाँ कवनो परेशानी नईखे। अभी तक बिहार में ईसाई लोगन संगे कुछ नईखे भईल।” कुजूर के इशारा छिमेकी देश भारत के कुछ हिस्सा में ईसाई समुदाय के निशाना बनवला के ओर रहे।
इहाँ के ईसाई समुदाय के घर्म गुरु मानत बाड़े कि, धार्मिक रीति रेवाज़ जगह के मुताबिक होखेला, ए लोग के कहनाम बा कि बेतिया के ईसाई अवुरी गोवा के ईसाई अलग-अलग तरीका से पुजा-पाठ करेले। कुजूर कहले – “रेवाज़, पुजा-पाठ के तरीका स्थानीय होखेला।”
कुजूर कहले – “गोवा समेत दक्षिण भारत में बियाह के घरी ईसाई लईकी सफ़ेद कपड़ा पहिनेली। बेतिया में ईसाई लईकी बियाह के मौका प रंगीन साड़ी, मेहँदी, गहना पहिन के आवेली।”
हिन्दू अवुरी ईसाई धर्म के संगम के बतावत कुजूर कहले कि, “बेतिया में जब बियाह के अंत में पादरी दूल्हा-दुल्हिन के आशीर्वाद देवेले, त ए मौका प दूल्हा अपना दुल्हिन के मांग में सिंदूर भरेला। इ कार्यक्रम ठीक ओसही होखेला जईसे कवनो हिन्दू बियाह में होखेला।”
बेतिया के एगो मशहूर स्कूल के महिला ईसाई प्रिन्सिपल अपना बियाह के याद करत कहली- “हम बियाह के बाद जब ससुराल पहुंचनी त पहिले हमार गोड़ दऊरा में परल, ओकरा बाद मछरी देखावल गईल। इ दुनो कार्यक्रम ठीक ओसही भईल जईसे कवनो हिन्दू परिवार में होखेला।”
“बेतिया में जब बियाह के अंत में पादरी दूल्हा-दुल्हिन के आशीर्वाद देवेले, त ए मौका प दूल्हा अपना दुल्हिन के मांग में सिंदूर भरेला। इ कार्यक्रम ठीक ओसही होखेला जईसे कवनो हिन्दू बियाह में होखेला।”
मालूम रहे कि, चंपारण समेत पूरा भोजपुरी भाषी इलाका में कवनो हिन्दू परिवार के पतोह जब पहिला बेर घरे आवेले त ओकर गोड़ जमीन प ना धरे दिहल जाए। उ दउरा में डेग डालत कोहबर में पहुंचेली। चंपारण में एकरा बाद मछरी देखावल जाला। मछरी के स्थानीय हिन्दू लोग शुभ मानेले।
बेतिया से निकल बिहार अवुरी देश के दूसरा हिस्सा में बसे वाला इहाँ के ईसाई लोग अजूओ अपना ए संस्कार के नईखन भुलाईल।
पटना के सेंट जेवियर्स कॉलेज में पढ़ावे वाली, मैरी अपना बियाह के अनुभव बतावत कहली – “हम बियाह के दिने सफ़ेद-नीला रंग के गाउन पहिनले रहनी, लेकिन ए दिन से पहिले हमरा के भर देह में हल्दी लगावल रहे।”
बेतिया में ईसाई अवुरी हिन्दू धर्म के अयीसन संगम भईल बा कि, ईसाई क्वार्टर में घुमत घरी, हर क्षण आपके अपना ज्ञान प संदेह होई। इहाँ रहेवाली हर औरत के मांग में सिंदूर देखाई दिही, आप देख के नईखी तय कर सकत कि कवन औरत हिन्दू ह, अवुरी कवन ईसाई।
इहे सभ कारण बा कि, हिन्दू अवुरी बौद्ध धर्म से बहुत करीबी नाता राखेवाला ए जिला में धार्मिक तनाव के घटना बहुत कम, या शायद ना देखाई देवे। इहाँ हिन्दू अवुरी ईसाई, एक संगे रहेले, एक निहन बोली बोलेले, एक निहन कपड़ा पहिनेले, एके निहन रेवाज़ मानेले, तबहूँ दुनो अपना-अपना आस्था के मुताबिक अपना-अपना ईश्वर के पुजा करेला।
साभार – टाइम्स ऑफ़ इंडिया
14 गो आसान तरीका भोजपुरी मुआवे के….
भोजपुरी ??? छि !!!!!…..अगर आपने के शर्म लागत होई भोजपुरी बोलेमे में त….जानि
14 गो आसान तरीका भोजपुरी मुआवे के….
-
भोजपुरी में बतियाईं मत आ जे बतियावे ओकरा के गँवार बताईं. बचवन के भोजपुरी में बतियावे मत दीं. अंगरेजी में गिटिर पिटिर करीहें स त ढेर आगा जइहें सँ.
-
भोजपुरी के कवनो किताब, पत्रिका ना त खरीदीं ना पढ़े के कोशिश करीं. काहे कि भोजपुरी पढ़ल आसान ना होला. एहसे भोजपुरी लिखनिहारन आ प्रकाशकन के हिम्मत तूड़ल जा सकेला.
-
नेट पर कबो कवनो भोजपुरी साइट मत विजिट करीं.
-
भोजपुरी के गाना आम आदमी बहुते सुनेला आ ओकरे बतियवला का चलते आजु ले भोजपुरी जिन्दा बिया. एहसे भोजपुरी गाना पर तरह तरह के अछरंग लगा के ओकरा के रोके के कोशिश करीं. रउरा अपने त नाहिए सुनीं दोसरो के मत सुने दीं.
-
भोजपुरी के तरह तरह के संस्था बनाईं बाकिर गलतिओ से ओकर कामकाज भोजपुरी में मत करीं. मान्यता खातिर लड़ाईं लड़ीं बाकिर भोजपुरी के इस्तेमाल मत करीं.
-
अगर भोजपुरी में लिखल जरूरी होखे त भरसक कोशिश करीं कि सही सुबहित भोजपुरी मत लिखाव. हिन्दी के विद्वान हईं त रउरा खातिर काम बहुते आसान बा. हिन्दी में लिख के ओकरे के भोजपुरिआ दीं.
-
कइल, गइल, भइल जइसन शब्दन का जगहा कईल, गईल, भईल वगैरह लिखल करीं.
-
कोशिश करीं कि भोजपुरी में लोग ‘भी’ लिखे पढ़े आ सुने के आदत डाल लेव. बाद में हिन्दी के अउरियो विभक्ति के इस्तेमाल कइल आसान हो जाई.
-
बेमतलब ऽ निशान डालल करीं. एहसे पढ़े वाला के अझूरावल भा चिढ़ावल आसान हो जाई आ ऊ पढ़ल छोड़ आगे बढ़ जाई.
-
कि आ की के मतलब आ फरक ना त जाने के कोशिश करीं ना लोगो के जाने दीं. जे रउरा से कि आ की के फरक पर बतियावे के कोशिश करे ओकरा से बोलचाल बंद क दीं.
-
रउरा गलत भोजपुरी के केहू सुधारे के कोशिश करे त ओकर प्रकाशन छोड़ दीं. आजुकाल्ह वेबसाइट चलावल बनावल बहुते आसान हो गइल बा. आपन अलगे प्रकाशन शुरू क दीं. कोशिश रहे कि भोजपुरी के कवनो प्रकाशन के बेंवत अइसन मत बढ़ पावे कि ओकर आवाज सुनल समाज आ सरकार के जरूरी लागे लागे.
-
अगड़ा पिछड़ा दलित साहित्यकारन के समाज से आगा बढ़ के अपना जाते के लिखनिहारन के बढ़ावा दीं. बाद में हो सके त अपने पर-पटीदारन के संगठन बना के भोजपुरी के आगा बढ़ावे का नाम पर टाँग ध के लटक जाईं.
-
भोजपुरी सिनेमा के प्रचारक बन जाईं आ हर तरह के कूड़ा कबाड़ के शानदार फिलिम बतावे के धंधा से कमाई करीं. अइसन करीं कि नीमन बाउर के फरक मेटा जाव. हर कलाकार के कवनो ना कवनो नाम से स्टार सुपर स्टार बताई. भा हिन्दी सिनेमा के कवनो कलाकार के नकल बता के ओकरा अकल के फलूदा बना के आपन कमाई करीं. फिलिम बनावे आवे वाला आँख के आन्हर गाँठ के बरियार के बुड़बक बना के आपन झोरी भर लीं. बाद में ओकरा त किरिया खाइए लेबे के बा कि दोसर फिलिम ना बनाएब.
-
हम जानत बानीं कि एतना का बादो कतना तरीका रउरा मालूम होखी भोजपुरी के खतम करे के. हर तरीका के इस्तेमाल करीं. भोजपुरी के अइसन बरबाद कर दीं सभे कि हिन्दी का राह में कवनो रोड़ा ना लउके. ना रही बाँस ना बाजी बँसुरी!
written by Editor chaurasiya jee …
ऑस्ट्रेलिया में बुर्का प लागल प्रतिबंध आ राष्ट्रीय मीडिया कहलस ”इस्लाम अवुरी आतंकवाद एके धर्म के दु नाम हटे”, बचाव में अईली रीटा
ऑस्ट्रेलिया में बुर्का प लागल प्रतिबंध, इस्लामी आतंकवाद अवुरी आतंकवाद के घटना खातिर पूरा समुदाय के ज़िम्मेवार ठहरावे के मुद्दा प होखत एगो टीवी बहस ओ समय बहुत अधिक गरमा गईल जब मध्य-पूर्व एशिया से संबंध राखेवाली वरिष्ठ ऑस्ट्रेलियाई मुसलमान पत्रकार, ‘रीटा पनाही’ पूरा तरीका से एकरा खातिर समुदाय के ज़िम्मेवार मनली।
पनाही कहली – “जवन कुछ परेशानी इस्लामी समुदाय संगे बा, ओकरा प गंभीरता से चर्चा करे के चाही, चर्चा करे के चाही कि मुसलमान लोगन के मुख्य में कईसे ले आवल जाए।”
बहस के केंद्र में रीटा पनाही के लिखल एगो लेख रहे। रीटा अपना लेख में इस्लामी आतंकवाद खातिर पूरा समुदाय के ज़िम्मेवार ठहरवले रही।
ए बहस में मौजूद रेडियो 4BC के पत्रकार पैट्रिक कोंड्रेन अवुरी मशहूर ऑस्ट्रेलियाई टीवी एंकर एंड्रयू ओ’कीफे बहुत कडा से रीटा के विचार के विरोध कईले।
एंड्रयू, पनाही के बात बीच में काटत कहले – “हमनी के इहे त चर्चा करतानी! रीटा, हमनी के विषय प बहुत समय के चर्चा करतानी। एंड्रयू आगे सवाल कईले – “जब कभी अमेरिका में कवनो ईसाई कट्टरपंथी कवनो गर्भपात क्लीनिक के उड़ा देवेला, त का हमनी के पूरा ईसाई समुदाय के एकरा खातिर ज़िम्मेवार मानेनी?”
पनाही जवाब देत कहली – “एंड्रयू, आपके तर्क एकदम बेकार अवुरी बेतुका बाटे”।
एंड्रयू, पनाही के बयान के पूरा तरीका से खंडन करत कहले – “रीटा, हमार तर्क, कुतर्क नईखे। आप केहु एक आदमी के करनी खातिर पूरा समुदाय के ज़िम्मेवार मानत बानी।”
लेकिन, पनाही माने के तैयार भईली। रेडियो 4BC के वरिष्ठ पत्रकार पैट्रिक कोंड्रेन एकरा प कहले – “हमनी के तुरंत इ सभ बंद करे के परी, काहें कि रीटा से बयान से लागता कि इस्लाम अवुरी आतंकवाद एके धर्म के दु नाम हटे”।
कोंड्रेन बहस के आगे बढ़ावत ऑस्ट्रेलिया में बुर्का प लागल प्रतिबंध प अईले। ए मुद्दा प फेर पनाही उनुका बात के काटत कहली – “बुर्का से केकरा परेशानी नईखे?”
कोंड्रेन कहले – “जवन औरत के सिर्फ आँख देखाई देत होखे ओकरा से कवन परेशानी बा? हमरा हिसाब से एकरा (बुर्का) रंग, डिज़ाइन चाहे कुछूओ से केहु के परेशानी ना होखे के चाही। हमार सोच एतना छोट नईखे।”
पनाही कहली – “हमरा आपके विचार छोट सोच के नतीजा नईखे लागत। लेकिन, अगर आप महिला के अधिकार अवुरी आज़ादी के पक्षधर बानी त आपके बुर्का से परेशानी होखे के चाही”।
मालूम रहे कि, रीटा पनाही के परिवार मध्य एशिया के एगो मुसलमान समुदाय से संबंध राखेला अवरू उ इस्लामी आतंकवाद के विषय प प्रमुखता से ऑस्ट्रेलिया के ‘हेराल्ड सन’ अखबार में लिखेली।
रीटा अपना लेख में जवन लिखले रही, ओकर कुछ अंश जस के तस नीचे पुनः प्रकाशित कईल जाता –
“The overwhelming majority of Muslims around the world are a peaceful people but what are their attitudes to the extreme elements within their religion? Just how deep is the chasm between radical and moderate Islam?
The results of multiple polls and studies on global attitudes to extremist Islamist activity shows there is tolerance, and sometimes even support, of repellent behaviour that should be categorically condemned.” – The Daily Telegraph
हम नेता ना बनेम…….राष्ट्रपति त पक्का ना !!!
हम नेता ना बनेम….
एक रात के बात ह हामारा औउरि श्रीमति जि मे चुनाव के बात चलत रहल I हम मजाक मजाक मे हि कहनी उनकारा से कि श्रीमति जि देश मे चुनाव आरहल बा काहेना तु भि राष्ट्रपति के उमेदवारी द I राष्ट्रपति बन जईह त हमनि के सारा दु:ख दुर हो जाइ I
श्रीमति जि हामारा के कहे लगली कि सल्लाह त अपने के बहुत बढिया बा पर का काहि अपने से कि राष्ट्रपति बन ला से कौनो फायदा नईखे हामारा बिचार मेI सब से पहिले त अपने के श्रीमति से हम राष्ट्रपति हो जायेम त आपने के हामारा के श्रीमति के जगह पति कहे के पडी I वइसे त राजनिति बहुत बढिया काम ह I देश के सेवा कइल बहुत बड्का काम ह I पर इहा के राजनिति के सामाचार सुनसुन के एगो हामारा राजनिति के लाइन याद आ जाला की अङ्ग्रेजि मे पोलिटिक्स के अर्थ लैटिन भासा मे का होला I पोलि के मतलब बहुति आउरि टिक्स के मतलब खुन चुसेवाला जिव होला I हामारा इहा के राजनिती आउरि लैटिन भासा के पोलिटिक्स शब्द के अर्थ मे कऔनो अन्तर नजर ना आवता I सायद नेता जि लोग के आवात होखे I
हामारा नजर मे एगो मुरघटि के रखवार मे आउरि देश के नेता लोग मे हामरा काऔनो फरक नाइखे देखाई देत I हम पुच्छनी काइसे? उ मुस्कुरा के जाबब देहलि कि अपने लाइकाई मे राजा हरिशच्नद्र जि के टिIभि I कर्यक्रम देख्ले होखेम I राजा हरिशच्नद्र जि मुरघटि के रखवार रहले उन्करा निगरानी मे सयौ मुर्दा उ मुरघटि मे सुताल रहसन पर राजा हरिशच्नद्र दिन भर चाहे रात भर कुछो बोलस आ चाहे करस ना ता कभी उ मुरदा लोग उनकर बात सुने लोग ना त उनकर कुछ कहल करेसन I
राष्ट्रपति त पक्का ना…….
राष्ट्रपति एगो आइसन जगह ह जहा कोइ भि सिधा सधा, इमन्दार औरि पढल लिखाल आदमि के एगो पढल लिखल मुर्ख बना के बइठावल जाला I औरि ओइसन आदमी के राष्ट्रपति बनावला के एके गो आर्थ का रहेला की अगर खुदा न खास्ता देश मे कौनो भि किसिम के सन्कट आ गाइल त सब कोई मिल के उन्कारा के पेट भर गरियावे लोग औरि जेतना भि देश के नोक्सान होखे सारा उन्कारा उपार थोपा जाये I उ बिचारा गाई के जाइसान सिधा,साधा, इमान्दार, पढल लिखल मुर्ख बन के साब चुप चाप सुनस और देखस औरि कठपुतली के जाइसन माटी के मुरत बनके खडियाइल रहस I इहा अइसन के अवस्था होला कि आदमी के हात गोड मे हथकडी लगा के आपने ओकरा से काम कारेके कही I
अपने से कौनो बात त छुपल नाइखे आपने हि ना सारा जानता के मालुम बा कि आज के समय मे देखेम त हमनी के देश के राजनिति नेता जि लोग खातिर बहुत बढिय उब्जाउ जामिन हो गइल बा I जाहा देश खातिर जोकर आउरि गुण्डा लोग उब्ज रहल बा लोग I सयाद जन्ता जनार्धान लोग मे कोइ नेता बने के लायक नैखे ओहिसे ह सायाद आज काल जेतना भि देश के गुण्डा लोगके अपन अपन शरण कोइ न कोई पर्टि मे जरुर ले लेले बा लोग I नेता जि लोग लागे भि काम नइखे अपन स्वर्थ खतिर बकायदा फुल माला पहिरा के टिका लगा के पर्टि के सदस्य बनावत बाटे लोग देश के भबिस्य के का होइ आपने एहिसे अनुमान लागाइI
Continue reading
फेसबुक भारत समेत दुनिया के 100 देश में मुफ्त इन्टरनेट के सुविधा दिही …
एगो नाया घोषणा में फ़ेसबूक कहलस कि ए साल दुनिया के 100 देश में मुफ्त इंटरनेट सेवा के सुविधा दिही। फ़ेसबूक अपना internet.org कार्यक्रम में तेज़ी ले आवत ए साल दुनिया के 100 देश में जादा से जादा लोग के इंटरनेट से जोड़ल चाहता।
फिलहाल ए कार्यक्रम के ज़ाम्बिया, तंज़ानिया, केन्या, घाना, कोलंबिया अवुरी भारत में शुरुवात कईल गईल बा। फेसबुक के internet.org कायक्रम के उपाध्यक्ष क्रिस डेनियल कहले कि ए साल ए कार्यक्रम में तेज़ी के आवत 100 देश तक पहुंचे के लक्ष्य बाटे।
फेसबुक के इ कार्यक्रम, गूगल के “लून” अवुरी “टाइटन” प्रोजेक्ट निहन बा। ए योजना के तहत गूगल के दुनिया के विकासशील अवुरी पिछडल आबादी के इन्टरनेट से जुड़े में मदद करेला।
फेसबुक के ओर से 2013 में शुरू भईल ए अभियान के तहत, कंपनी इन्टरनेट के सेवा देवे वाली कंपनी, मोबाइल कंपनी अवुरी डाटा प्रदाता से करार के तहत जनता के मुफ्त इन्टरनेट सेवा उपलब्ध करावल जाला। फेसबुक के दावा बा कि ए कार्यक्रम के मकसद “पूरा दुनिया के इन्टरनेट से जोड़ल बाटे।”
ए अभियान के तहत कम्पनी एगो एप्प के विकास कईले बिया, जवना के इस्तेमाल से internet.org के नेटवर्क से केहू जुड सकता। ए सुविधा के तहत जनता के कुछ जरूरी वेबसाइट जईसे “गूगल”, “विकिपीडिया” अवुरी फेसबुक निहन वेबसाइट उपलब्ध होखेला।
ओइसे अपने के बता दिहिजा की यी स्कीम फेसबुक अपन वेबसाइट internet.org सबसे पहिले ज़ाम्बिया में एयरटेल कंपनी के सहयोग से सुरुवात कईले रहे आ कंपनी अपना योजना के विस्तार करत देश के अईसन 90% आबादी के इन्टरनेट से जुड़े के सुविधा दिही जवन आर्थिक कारण से इन्टरनेट सेवा के इस्तेमाल नईखन कर सकत।
यी सेवा खास तवर से गरीब देश के गरीब जनता सब के internet के पहुत बढावेके हेतु से खोलल गईल बा ईसे हमनी सभे भी आशा लगा सकत बानी जा की यी सेवा जलदिहे नेपाल में भी सुरु होई !
धन्यबाद !!!
मधेश निर्माण में दुसर वैज्ञानिक डॉ. ओमप्रकाश कुर्मी
डॉ. ओमप्रकाश कुर्मी
भैरहवा, नेपाल – स्वतंत्र मधेश के अभियन्ता डॉ. सी के राउत द्वारा चल रहल स्वतंत्र मधेश अभियान के समर्थन करत एक अउर मधेशी वैज्ञानिक डॉ. ओम प्रकाश कुर्मी उतरत बाड़े I मधेश अउर मधेशी के हितमे डॉ. राउत के ही अभियान एक मात्र बिकल्प बाटे उ बतवले हवे I
अभियानके समर्थन देत मधेश निर्माण में मधेशके ही नया वैज्ञानिक डॉ. कुर्मी अपने स्तरसे सहयोग करके बतवलन I मधेशके ही रुपंदेशी खुदबगर ४ (हालमे लुम्बिनी सांस्कृतिक नगरपालिका ) में जन्म लेके हाल संयुक्त अधिराज्य (यु के ) बेलायत के ऑक्स्फ़र्ड विश्वविधालयमें वरिष्ठ वैज्ञानिक पद्मे कार्यरत डॉ. ओम अपनेके मधेश निर्माण में आपन योगदान रहेके बात बतवलन I बेलायतमें पढाई लिखाई अउर काम कइलाके बवोजुद भी डॉ. कुर्मी मज्झिम आवाजसे बात करत मधेश मातृभूमि रह्लाके नाते आपण योगदान मधेशके खातिर जरुर रही कहलन I यु के में काम करत करत भी मातृभूमि मधेशके निर्माणमें हमार योगदान जरुर रही , डॉ. कुर्मी कहलन, मातृभूमि मधेशमे बहुत से समस्या देखाई दे रहल बा I अगर कंप्यूटर वैज्ञानिक डॉ. सी के राउत अपने मातृप्रेम लागत मधेश आज़ादी में लागल बाटे त स्वास्थ्य वैज्ञानिक डॉ. ओम कुर्मी भी अपनेके मधेशके खातिर कुछ करके प्रतिबधता कईलन हवे I
विश्वविधालयके सास सम्बन्धी बिभागके बरिष्ठ वैज्ञानिक डॉ. कुर्मी मधेशीके राजनीतिक, सामाजिक समस्या से नहीं बल्कि स्वस्थ्य समस्या भी बहुत जर्जर अवस्थामे बा बतवलन I मधेशी अउर नेपाली के बिच बहुत ही भेदभाव बा I ओहीके नाते राजनितिक, सामाजिक अउर स्वास्थ्य छेत्र भी ओहितर से शोषण हो रहल बा I अब मधेश के लिए कुछ करके बा, डॉ. कुर्मी कहलन , मधेशके आज़दिके बाद शिक्षा, स्वास्थ्य, खेतिपाती के बिकासमे भी प्रगति कयीलेमे जादे समय नाई लागी I मधेशमे जेतना आम्दनी होला उ सब आमदनी नेपाली सरकार लेला अउर लगानी करके समय जितना पैसा पहाड़ी क्षेत्रमें करेला ओतना पैसा मधेशमे नाई करेला I
ओही से मधेश के समस्या दिन प्रति दिन बिगडत जात बा I मधेशमे लग रहल फैक्ट्री, कच्ची सड़क के कारण से प्रदूषित छेत्र बन रहल बा I एक ओर फैक्ट्री के धुवा, धुल , फोहोर गन्दा सब मधेशके वायु, जल, जमीनके प्रदूषित बना रहल बा I फैक्ट्री संचालक खाली नाफा कमा रहल बा I ओसे उठल राजश्व पहाड़ में खर्च हो रहल बा I ओहितर मधेशमे लकड़ी, गोईठा के प्रयोग भी ढेर हो रहल बा I अगर तथ्यांक देखल जाई त बिश्वमे हरेक ४ मिलियन सास सम्बन्धी रोग से मरेलन I अउर उ सास सम्बन्धी रोग प्रदूषित वायु, जल , जमीन के कारण से होला I अगर देखल जाई त मधेशमे जन्मजात ही कान्सर, टीबी अउर नाक, कान, घाटी सम्बन्धी रोगी देखाई दे रहल बाटे I ओसे भी मधेश अउर मधेशिके सवास्थ्य बनवले में योगदान करके बात बतवलन I स्वतन्त्र मधेशके बाद स्वस्थ्य नीती बनावल जाई , डॉ. कुर्मी कहलन, अपने स्तर से करेवाला सहयोग सबलोग करी I
कुछ राजनितिक बात कहत डॉ. कुर्मी कहलन, पहिले भी मधेशिके बात स्वर्गीय नेता गजेन्द्र नारायण सिंह उठवले रहलन I उ मुद्दा के ओही पार्टी के नेतालोग पूरा नाई कई सकलन I जवन बात आज डॉ. सी के राउत उठारहल बाटे I ओसे बहुत मधेशी जनताके आपेक्क्षा बा I कुछ जरुर होई , वैज्ञानिक डॉ. कुर्मी कहलन, पढ़ल लिखल वैज्ञानिक डॉ. राउत के प्रति बिदेशमे रहल मधेशी लोग भी आशा लगाके बैठल बाटे I मधेश आज़ाद होते ही बहुत सब वैज्ञानिक मधेश निर्माण में लागे खातिर स्वदेश मधेश फिर्ता होईहे I अबहिनवाके राजनितिक दलके नाते नत मधेशी जनता उनके पीछे लागल बाटे , न पढ़ल लिखल बुद्धिजीवी अउर वैज्ञानिक I जनता हमेसा नेताके अगर भोट देता त नेताके भी काम करके चाही बाकिर उ काम नकईले के नतीजा आज नेताके साथ जनता छोड़ देहले बा, डॉ. कुर्मी कहलन, जनता अब डॉ. सी के राउत से आशा लगाके प्रतिक्छामें बा I ओमे सबके लगेके परल अउर मधेश बनावे के परल I
मधेशी के उपर काठमांडू ही नाही बल्कि यु . के . भी बिभेद बा I मधेशी रहले के नाते पढ़ल लिखल लोगके भी दुई दिनमे एक बेर अपमान होखे के ही परेला, डॉ. कुर्मी कहलन, बाकिर किसान मजदुर त घंटा घंटा में अपमानित होखेके परत बा I बिदेशमे अगर कौनो अपमान केहुके केहू करेला त सरकार तुरुन्त अपमान करेवाला के कारवाही करेला , बाकिर नेपाल में मधेशिके अपमान अगर होतबा त नेपाली सरकार कारवाही त छोडल जा उलटे अपमान करेवालाके ही प्रोत्साहन देत बा I यु के भी रहेवाले नेपाली मधेशीके नेपाली नामानेके भारतीय मानलन I उ बतवनीकी यु के में बेलायती नागरिक खाली मोंगोलियन लोगके ही नेपाली बुझेला I काहे से की यु के में नेपाली सरकार नेपाल के भीतर मधेशी भी रहेला कहिके जानकारी नाई करवाले बा I
का भबिष्य में नेपाली क्रिकेट टीम में भी हासिम अमला,मोईन अली जइसन दारीवाला खेलाडी देखेके पर सकेला ?
बीरगंज , नेपाल – जाहा बिश्व धर्मं निरपेक्ष होत जाता वही हमनी के आपन देश में हिन्दू धर्म आ धर्मं निरपेक्षता पर बहस चल रहल बा I ईहे धर्मं के नजरिया से आज क्रिकेट आ क्रिकेट के खेलाडी के देखेके कोसिस कईल गईल बा I
दक्षिण अफ़्रीका के हाशिम अमला जब आयरलैंड के गेंदबाज़ों की धुनाई करत रहलन तब टीवी स्क्रीन पर उनकर बैटिंग के बजाय हमर निगाह बार-बार उनकर लम्बा दाढ़ी पर जात रहे I ओवरों के बीच जब भी उ अपन हेलमेट सिर से हटावत रहलन त उनकर लम्बा दाढ़ी पर नज़र ज़रूर जाए आउर हम सोचत रहनी कि एतना लम्बा दाढ़ी वाला इंसान दयालु काहे नइखे ? वोइसे बतादिही की बचपन में हमर पड़ोस में एक अंकल के दाढ़ी भी एसे ही लम्बा रहे लेकिन उ त बहुते दयालु रहलन I
‘रोजा’ में क्रिकेट
कुछ दिन पहिले एक और दाढ़ी वाला क्रिकेटर इंग्लैंड के मोईन अली भी स्कॉटलैंड के गेंदबाज़ों के साथ अईसने तरह के सकल कईले रहलन जब चौकों आ छक्का के बउछार से उहा के एक शानदार शतक बनईले रहलन I अमला और मोईन दुनु पक्का मुसलमान हवेलोग I पांचों वक़्त नमाज़ पढ़ेला लोग आ यीहाँ तक कि रमज़ान में भी रोज़ा रख कर क्रिकेट मैच खेलेला लोग I
त का दाढ़ी अउर धर्म इनका घातक बल्लेबाज़ी आ गेंदबाज़ी में मदद करेला ? मोईन से पिछला साल बीबीसी के दिहल गईल एक इंटरव्यू में यी स्वीकार कईले रहनि कि उनकर धर्म उनकारा के क्रिकेट के मैदान में खेल पर फ़ोकस रखेमे में मदद करेला I
ऑस्ट्रेलिया अउर न्यूज़ीलैंड में चल रहल आईसीसी विश्वकप में 14 गो टीम भाग ले रहल बाड़े जेमे यी दुनु खिलाड़ि के अलावा कई और दाढ़ी वाला क्रिकेटर्स फील्ड में नज़र आवत बा लोग I
दक्षिण अफ्रीकी टीम में हाशिम अमला के अलावा तीन और मुसलमान खिलाड़ी बा लोग – इमरान ताहिर, फरहान बेहरुद्दीन अउर वेन पर्नेल जे की 2011 में इस्लाम धर्म के क़बूल कईले रहलन I
‘शर्ट’ पर लोगो ना ..
यी चारों मुसलमान क्रिकेटर टीम स्पॉन्सर ‘कासल बियर’ के लोगो अपन शर्ट पर ना लगावे ला लोग काहेकी उनकर धर्म में शराब हराम ह I
इंग्लैंड के मोईन अली जब पिछला साल भारत के ख़िलाफ़ टेस्ट सीरीज में नमूदार भईलन त उनकर बढ़िया बल्लेबाज़ी आ गेंदबाज़ी से अधिक चर्चा उनकर छाती तक आवेवाला दाढ़ी के भईल रहे I इंग्लैंड में उ वर्सेस्टरशायर काउंटी के वोर से खेले लन I जहाँ उनकर नमाज़ पढे लाए मैनेजमेंट अलग से जगह देले बा I
अईसे त क्रिकेट में सबसे जानी मानी हस्ती 19वीं शताब्दी के डब्ल्यूजी ग्रेस के दाढ़ी काफ़ी लम्बा रहे लेकिन मौजूदा दौर में लम्बा, धार्मिक दाढ़ी के सिलसिला पाकिस्तान के टीम से शुरू भईल I
‘नमाज़ के लाए डांट’
बीबीसी सम्वादाता आशीष शुक्ल तीन दशक से क्रिकेट मैचन के कवर करत आ रहल बानी I उनकर अनुसार इमरान ख़ान के कप्तानी में पाकिस्तानी टीम ‘सेक्युलर’ रहल करत रहे लेकिन जब से इंज़माम उल हक़ कप्तान बनलन तबेसे दाढ़ी के सिलसिला शुरू हो गईल I
वू बतावेनी की, “इंज़माम, सईद अनवर से काफ़ी प्रभावित रहलन जे कट्टर मुस्लिम हो चुकल रहलन अउर लम्बा दाढ़ी रखे लागल रहलन I”
आशीष कहत हई, “लंच ब्रेक में इंज़माम सबके नमाज़ पढे पर मजबूर करत रहलन I एक बार के वाक़या ह जब उनकरा सामने ही इंज़माम अनिच्छुक बल्लेबाज़ इमरान फ़रहत के नमाज़ पढे के लाए डांट कर बुलइले रहलन I”
कहल जाला कि यूसुफ़ योहाना के 2005 में इस्लाम क़बूल करे पर सईद अनवर ही अहम भूमिका निभईले रहनी I सईद अनवर, इंज़माम अउर यूसुफ़ दूसर टीम के खिलाडि के भी इस्लाम के दावत देत रहेला लोग I आशीष कहतानी की एक बेर इंज़माम आ यूसुफ़ ब्रायन लारा के सईद अनवर के पास लेगैलन जे की लारा के इस्लाम धर्म में आवे लाए दावत देहनी I
‘युवा खिलाड़ी प्रेरित’
एक ज़माना में सईद अनवर क्लीन शेव खिलाड़ी रलन , लेकिन कहल जाला की उनकर बेटी के देहांत के बाद वू धार्मिक हो गईलन I
धार्मिक दाढ़ी में भी अलग-अलग स्टाइल बा I आज के पाकिस्तानी टीम के सबसे जाने-माने खिलाड़ी शाहिद अफ़रीदी लम्बा दाढ़ी ना रखेलन I
पाकिस्तान के सबसे सफल स्पिनर सक़लैन मुश्ताक़, पूर्व स्पिनर मुश्ताक़ अहमद, सईद अनवर अउरी यूसुफ के दाढ़ि सब लम्बा बा आ मूंछ साफ़ बा I
आशीष शुक्ल कहेनि कि यी खिलाड़ी दाढ़ी से अपन धार्मिक पहचान बनावे ला लोग I
कुछ खिलाड़ी जईसे इंज़माम अउर अफ़रीदी मूंछ और दाढ़ी दोनों राखेलन I मोईन अउर अमला कईगो युवा खिलाडियों के प्रेरित करेला लोग I
उनकर क्रिकेट के मैदान में कामयाबी आ उनकर साफ़-सुथरे निजी जीवन के देखके यी अनुमान लगा सकल जा ता कि क्रिकेट अउर दाढ़ी के साथ आगे भी चलेवाला बा I
आ अईसने रहल त बहुते युवा खेलाडी बिषेस कर के मुस्लिम युवा जरुरे प्रभावीत होईहे I सायद यी भी हो सकेला की जवान रुपमे नेपाल में क्रिकेट के बिकाश होता आ बिश्व क्रिकेट से जुडल जाता निश्चय ही अईसन इंटरनेशनल खेलाडी से नेपाली खेलाडी प्रभावीत होके कुछ नेपाली खेलाडी भी लम्बा दारी रख सकेलन I
नेपाली राष्ट्रीय टोली में भी नामी मुस्लिम खेलाडी बाटे लोग आ लम्बा दारी रखेके ट्रेंड सुरु हो गईल त एकरा के अस्वाभाविक ना मान सकल जाता I अब आगे भबिश्य ही बताई की लम्बा दारी आ धर्म के प्रति एतना झुकाव क्रिकेट आ बिषेस करके नेपाली टीम के लाय केतना फलदायी होई आ केतना नेपाल के नागरिक एकरा के सहजता से स्वीकार सकत बाटे लोग I
काहे की अभिन भी नेपाल में कुछ हिन्दू कट्टरपंथी लोग नेपाल के हिन्दू राष्ट्र घोषणा करे पर लागल बा लोग I वोह लोग के रिएक्शन देखे में दिलचस्पी रही जब नेपाली क्रिकेटर लम्बा दारी रखिहे I
वोइसे भी यी ट्रेंड अभिहे से सुरु हो जाई एतना नइखे कह सकल जात माकिर अमला जैसन खेलाडी के उच्च प्रदर्शन नेपाली खेलाडी के प्रभावीत कर सकेला I त सोच बनाली की नेपाली खेलाडी भाबिस्य में लम्बा दारी रखल देख सके ले I
धन्यवाद !!!
श्रोत – बीबीसी आ पेज एडमिन
होली के गीत , कबिता …
होली कविता : रंग लगाऊ…
आज त रंग लगाएब ।।
२. जोगीरा सा रा रा रा …
मिथिला में पहुनमा राम के खेरैत देखलि होरि
सिया माइ के जरे पाहुनक जचैन निम्मन जोड़ी
जोगीरा सा रा रा रा…
मण्डन आब अँग्रेजी बाँचैथ , अयाची माँगैथ लत्ता
लोक लाज केर ताख राखि सलहेस गेला कलकत्ता
जोगीरा सा रा रा रा…
जेकर जनाना खेले फाउग ओकर जुड़े मनता
जेकर जनाना रहे विदेश ओकरा भोगे जनता
जोगीरा सा रा रा रा…
कोइन्टा धक् ताके छौड़ी अपन छौड़ाक बाट
पछा सौं पजियेलक छौरा तोड़ी क पुरना टाट
जोगीरा सा रा रा रा रा…
दू टा हमरा सार रे संगी तीन टा छथुन साइर
दुनु सार बियाहल रे संगी तीनू साइर कुमाइर
जोगीरा सा रा रा रा…
साभार – बिकाश झा
२. होली के गीत …
बहय वसन्त बतास हो रामा
आबिगेल फागुके मास ……..२
रंग उरैय अविर उरैय
सभ कियो होलि खेलैय
बलम बसए परदेश मोर
बिरहमे झहरैए नयन सँ नोर हो रामा
बहय वसन्त बतास हो रामा
आबिगेल फागुके मास ……..२
सगरो फागु के उजाई उठल
प्रीतम वियोग मोन मुर्झाएल
सब केर पाहुन गाम आएल
हमर बेदर्दी नहि आएल हो रामा
बहय वसन्त बतास हो रामा
आबिगेल फागुके मास ……..२
पिया बिनु कोना खेलब होरि
बिरह कोना भरब नेहिया के झोरि
चलिगेल होरि के उमंग
पिया परदेशिया के सङ हो रामा
बहय वसन्त बतास हो रामा
आबिगेल फागुके मास ……..२
आँखी मे बसल पिया के सुरतिया
रंग विरङ्ग रंग अंग अंग ओ रसिया
बिसरल नहि जाए सतरँगि सुरतिया
नहि रँगाएत येहि बेर हमर देहिया हो रामा
बहय वसन्त बतास हो रामा
आबिगेल फागुके मास ……..२
गीतकार:- कवि प्रभात पुनम
साभार – प्रभात जी
लईका सयान हो गइल
– विजय मिश्र
लइका हनेला जवाब, अब सयान हो गइल
बहू अइली घरे, अलगा चुहान हो गइल.
पहिला रिस्ता टूटल जाता, नवका रोज धराता
ननिअउरा त याद ना आवे, बढ़ल सढ़ुआ नाता.
माई बाबू काटे, ससुररिया परान हो गइल
बहू अइली घरे, अलगा चुहान हो गइल.
टूटहा भंगहा गउवाँ घरवा बाबूजी के बाटे
बबुआ जी आवेले त लागेला कुक्कुर काटे.
सहरे मेहरी के नांवे मकान हो गइल
बहू अइली घरे, अलगा चुहान हो गइल.
मउका पा के लागल दुसमन सटि सटि के बतियावे
मिलल सुतार त जइसन तइसन उलिटा पाठ पढ़ावे.
रहे बिगरे के त उलिटा धियान हो गइल
बहू अइली घरे, अलगा चुहान हो गइल.
कान भराए लागल, उनुका मन में पाप समाइल
जिनगी भर के कइल धइलका छन में कहाँ बिलाइल.
कुछऊ सिखलवला पर लागे अपमान हो गइल
बहू अइली घरे, अलगा चुहान हो गइल.
जबले बा लरिका कुँवार तबे ले आपन बूझीं
ओकरा के पाले-पोसे में दुख संग हरदम जूझीं.
पढ़ल-लिखल बेटा देखते अनजान हो गइल
बहू अइली घरे, अलगा चुहान हो गइल.
भोजपुरी सितारन के साल 2014 (box office report)
कायम रहल निरहुआ के बादशाहत
भोजपुरी सिनेमा के मैदान में भोजपुरी के बड़को में बड़का स्टारन में शामिल दिनेशलाल यादव निरहुआ के बादशाहत साल 2014हो में बरकरार रहल. निरहुआ लगातार आठवाँ बरीस बॉक्स ऑफिस पर बादाहत बनवले रखलन आ निर्माता, निर्देशक, वितरक आ सिनेमाघर मालिकान सभका चेहरा के मुसकान सजवले रखलन.
एह साल निरहुआ के ‘अदालत’, ‘निरहुआ हिन्दुस्तानी’, आ ‘हथकड़ी’ रिलीज भइली सँ. ‘निरहुआ हिन्दुस्तानी’ कामयाबी के इतिहास बना दिहलस आ हर टेरिटरी में पचास दिन पूरा कइलस. अकेले बिहार से एकर बिटोर डेढ़ करोड़ रूपिया के रहल. त मुंबई में एक करोड़ के. पिछला पाँच बरीस में अतना बड़ कलेक्शन कवनो फिलिम के नइखे रहल.
2014 के सबले सफल नायक खेसारीलाल यादव
भोजपुरी के बड़का सितारा खेसारीलाल यादव एह साल 2014 के सबले सफल नायक रहलन. खेसारी के कुल एक दर्जन फिलिम एह साल रिलीज भइली सँ.
एह फिलिमन में शामिल रहल ‘कच्चे धागे’, ‘प्रतिज्ञा-2′, ‘बेताब’, ‘चरणों की सौगंध’, ‘शोला शबनम’, ‘तेरे नाम’, ‘जानेमन’, ‘खून भरी माँग’, ‘हथकड़ी’, ‘लहू पूकारेला’, ‘लाडला’ अउर ‘जो जीता वही सिकंदर’.
पूरा साल बनल रहल रानी के जलवा
भोजपुरी सिनेमा के रानी रानी चटर्जी के जलवा पूरा साल बॉक्स ऑफिस पर जारी रहल. रानी के एह साल ह गो फिलिम अइली सँ – ‘इंसाफ की देवी’, ‘चंडी’, ‘दरियादिल’, ‘एक लैला तीन छैला’, ‘राउडी रानी’, आ ‘बिटिया सदा सुहागिन रहऽ’. एकरा अलावे फिलिम ‘जानेमन’ में रानी के आईटम डांस देखेवालन के वाहवाही बटोरलसि. साल का आखिर में रानी चटर्जी के साल 2013 के सर्वश्रेष्ठ अभिनेत्री के पुरस्कार मिलल.
राकेश मिश्रा का हिट परेड
भोजपुरी सिनेमा के जवान स्टार राकेश मिश्रा एह साल बॉक्स ऑफिस पर शानदार प्रदर्शन कइलन. एह साल राकेश मिश्रा के ‘जब प्यार किया तो डरना क्या’, ‘दीवानगी हद से’, अउर ‘एक लैला तीन छैला’ रिलीज भइली सँ.
गवनई का मैदान में राकेश एह साल कैसेट के दुनियो में आगे रहलन. साल का आखिर में राकेश के पहिलका फिलिम रहल ‘प्रेम दीवानी’ खातिर सर्वश्रेष्ट नवोदित अभिनेता के पुरस्कारो मिलल.
शुभी शर्मा खातिर खास रहल 2014
भोजपुरी सिनेमा के चर्चित नायिका शुभी शर्मा खातिर ई साल बहुते खास रहल. एह साल इनकर आइल फिलिमन में ‘कट्टा तनल दुपट्टा पर’, ‘चरणों की सौगंध’, अउर ‘बाजीगर’ रहली सँ. पवन सिंह संगे आइल फिलिम ‘बाजीगर’ में शुभी के ग्लैमरस अवतार लोग के बहुते नीक लागल.
बिहार भोजपुरी अकादमी के अध्यक्ष रहल डा॰ रविकान्त दुबे के निधन
बिहार भोजपुरी अकादमी के अध्यक्ष रहल
डा॰ रविकान्त दुबे के शनिचर देर रात निधन हो गइल. अतवार के दिने उनकर अंतिम संस्कार बक्सर घाट पर कइल गइल.
डा॰ रविकान्त दुबे के किडनी खराब हो गइला का चलते खराब भइल तबियत के इलाज पटना के एगो निजी अस्पताल में चलत रहुवे. ओहिजे उहाँ के निधन शनिचर का रात में हो गइल.
डा॰ रविकान्त दुबे के कार्यकाल में बिहार भोजपुरी अकादमी के सक्रियता सराहे जोग रहुवे बाकिर जइसन कि हर सक्रिय लोग का साथे होला वइसही कई बेर विवाद उहाँ का साथही चलत रहुवे. भोजपुरी लिखनिहारन के शिकायत रहे कि अकादमी साहित्य पर धियान ना देके गवनई पर बेसी जोर लगावत बिया आ अकादमी पत्रिका के प्रकाशन बंद हो गइल बा.
डा॰ रविकान्त दुबे के निधन पर “hamar birgunj अपन बीरगंज” के तरफ से एह भोजपुरी प्रेमी के शत शत नमन आ श्रद्धाञ्जली.
unk bho_Deva unk bho_Deva unk bho_Deva unk hin_Deva unk bho_Deva unk bho_Deva unk bho_Deva unk bho_Deva unk bho_Deva unk bho_Deva unk hin_Deva unk bho_Deva unk npi_Deva unk bho_Deva unk bho_Deva unk bho_Deva unk bho_Deva unk bho_Deva unk bho_Deva unk bho_Deva bho_Deva unk bho_Deva mai_Deva bho_Deva bho_Deva bho_Deva mai_Deva bho_Deva mai_Deva bho_Deva mai_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva unk bho_Deva unk bho_Deva unk bho_Deva unk bho_Deva unk bho_Deva unk bho_Deva unk bho_Deva unk bho_Deva unk bho_Deva unk bho_Deva unk bho_Deva unk bho_Deva unk bho_Deva unk bho_Deva eng_Latn bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva eng_Latn eng_Latn bho_Deva bho_Deva bho_Deva bho_Deva bho_Deva npi_Deva bho_Deva bho_Deva eng_Latn awa_Deva bho_Deva bho_Deva bho_Deva bho_Deva bho_Deva bho_Deva bho_Deva san_Deva awa_Deva awa_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mag_Deva awa_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva bho_Deva bho_Deva bho_Deva bho_Deva awa_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva npi_Deva mai_Deva bho_Deva awa_Deva hne_Deva san_Deva mai_Deva bho_Deva san_Deva mai_Deva mai_Deva san_Deva mag_Deva bho_Deva san_Deva mai_Deva mai_Deva hne_Deva mai_Deva bho_Deva san_Deva bho_Deva bho_Deva npi_Deva mai_Deva mag_Deva mai_Deva hne_Deva mai_Deva npi_Deva mai_Deva bho_Deva mai_Deva mai_Deva mai_Deva npi_Deva mai_Deva mai_Deva awa_Deva mai_Deva mai_Deva npi_Deva mai_Deva bho_Deva mai_Deva mai_Deva mai_Deva npi_Deva mai_Deva mai_Deva mai_Deva bho_Deva mai_Deva bho_Deva bho_Deva bho_Deva mag_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mai_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mai_Deva bho_Deva bho_Deva bho_Deva bho_Deva bho_Deva bho_Deva bho_Deva